“Ons het egter bevind dat die toeskouers, wat deur die media in die 86ste boulbeurt van die dag se spel afgeneem is, hulself nie aan rassistiese gedrag skuldig gemaak het nie.”
Volgens Ashwin het van sy spanmaats in die verlede teruggekap – veral Virat Kohli tydens die toer van 2011/’12 – wanneer hulle deur die toeskouers getart word en is hulle op die vingers getik.
“Dit is pleinweg ’n reaksie op die manier waarop die skare gesels, veral wanneer ’n speler naby aan die grens diens doen.”
Die sterbouler het bygevoeg dat die besoekers gewoond is aan die aggressiewe Australiese toeskouers, maar dat die onlangse rassistiese kommentaar vir ’n wrang smaak in die mond sorg.